钦定古今图书集成/明伦汇编/氏族典/第052卷 > 《廖用贤尚友录》 > 韦元
## 钦定古今图书集成/明伦汇编/氏族典/第052卷 > 《廖用贤尚友录》 > 韦元

按《夏录》，元字祖思，京兆人也。隐居养志，恬澹寡欲，博
涉经史，尤善属文。姚兴备礼致之，见兴不拜，兴亦重
其志操，厚为之礼。刘裕辟为相国掾宋台通直郎，亦不就。勃勃克长安，遣使征为太子庶子，既至，恭惧过
礼，欲以逭祸。勃勃大怒曰：“吾以国士征汝，汝奈何以
非类处我？汝昔不拜姚兴，今何为独拜我？我今未死，
汝犹不以我为帝王。吾死之后，汝辈弄笔，当置吾于
何地耶？”遂杀之。